text: [{"text_idx": "#000004", "text": "Sa\u2019uudiin weerarara Vaayirasii koroonaa biyyattii keessatti hammaataa jiru to\u2019achuuf, kanaan dura magaalota heddu keessatti sochii ummataa uggurtee turte. Haata\u2019u malee mootummaan biyyattii ji\u2019a Ramadaanaa keessa uggura laaffisee ture deebisee kan cimsu tahuu beeksise. Ministeera Dhimma biyya keessaa waabefachuun ejensiin Odeeyfannoo Sa\u2019uudii akka gabaasetti, guutuu biyyattii keessatti Ramadaana booda May 23 -27/2020tti guyyaa Shaniif sochiin ummataa Sa\u2019aa 24 guututti kan ugguramu tahuu ibsame."}, {"text_idx": "#000005", "text": "Mootummaan ibsa isaa kanaan, hanga guyyaa Iidaatti dhaabbileen daldalaa hundi banaa kan turan tahuu ibsuun, ummanni sa\u2019aa 9am-5pm tti bilisaan socho\u2019uu kan danda\u2019u tahuus beeksise. Haata\u2019uuti magaalaa Kabajamtuu Makkah keessatti ammas sochiin ummataa guutumaan guututti dhorkamee kan turu tahuu ibsi kun ni addeessa.\nSa\u2019uudiin biyyoota Galoo Galaana Arabiyaa keessaa baay\u2019ina namoota vaayirasii koroonaatiin qabamuun mirkanaaheetiin adda duree yoo taatu, Ministeerri Fayyaa biyyattii ibsa Kiibxata kaleessaa baaseen hanga ammaatti, namoota 42,925 Vaayirasichaan qabamuu mkirkanaahe jidduu 264 du\u2019uu beeksise."}, {"text_idx": "#000013", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]